พอดีว่าแต่ละครั้งประจำเดือนจะมาทุกวันที่21ของเดือนและมามากจนใส่แพมเพิ้ด แต่เดือนนี้มาเป็นในลักษณะเป็นหยดหยดแต่มาตรงวันที่21เราก็คิดว่าประจำเดือนมาก็เลยไปใส่ผ้าอนามัยปรากฏว่าเลอะหยดเดียวทั้งวันเราก็เลยไม่ใส่ พอมาวันที่22เป็นอีกคราวนี้เราก็เลยเอาทิชชู่ริงไว้เลอะแค่หยดเดียว และปวดนิดหน่อยตรงมดลูกคล้ายกับตอนมีประจำเดือนที่มาเยอะเยอะ อยากทราบว่าเกิดจากอะไรคะอันตรายไหมคะ (มีเพศสัมพันธ์ก่อนหน้ามีประจำเดือน8วัน)
สวัสดีค่ะ เลือดประจำเดือนที่เป็นปกตินั้น ควรจะมาทุกเดือน ห่าง 22-35 วันจากรอบก่อน มาแต่ละครั้งประมาณ 3-7 วันแล้วหยุดสนิท ไม่มีออกผิดปกติระหว่างรอบเดือนอีกจากลักษณะประจำเดือนดังกล่าวมา หากมาเลอะๆแค่หยดเดียว อาจจะไม่ใช่เลือดประจำเดือน แต่บางครั้งในประจำเดือนวันแรกๆ อาจจะมีแค่อาการปวดท้องมาก แต่ยังไม่ค่อยมีเลือดออกมา หลังจากนั้นอีก 1-2 วัน เลือดจึงค่อยออกมาตามปกติสังเกตอาการค่ะ หากผ่านไป 1-3 วันแล้ว เลือดก็ยังออกเป็นแค่หยดๆ หรือไม่ออกเลย ไม่เหมือนประจำเดือนตามปกติ อาจเป็นเลือดจากสาเหตุอื่นๆเช่น เลือดตามหลังการปฏิสนธิ การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบ ควรไปพบแพทย์เพื่อตรวจเพิ่มเติมต่อไป เบื้องต้นไม่ซื้อยาปรับฮอร์โมนใดๆมาใช้เอง งดการมีเพศสัมพันธ์ไปก่อน